Карл Јеран Еберг
Карл Јеран Еберг (; Јевле, 24. децембар 1938) некадашњи је шведски хокејаш на леду који је током каријере играо на позицијама левокрилног нападача.

Играчку каријеру започео је у екипи Јевлеа за коју је играо првих пет сезона и са којом је освојио и једну титулу националног првака Шведске (у сезони 1956/57). Из Јевлеа прелази у редове Јургордена за који је играо у периоду 1960−1968. и са којим је освојио три узастопне титуле првака (у сезонама 1960/61, 1961/62. и 1962/63). Сезону 1962/63. у националном првенству окончао је и на списку идеалне поставе првенства. У шведским првенствима одиграо је укупно 346 утакмица и постигао укушно 230 голова.
 
Био је стандардни репрезентацивац Шведске за коју је играо на три олимпијска турнира и шест светских првенстава. Са репрезентацијом је освојио и једну сребрну олимпијску медаљу (ЗОИ 1964 у Инзбруку) и по два сребра (СП 1963 и СП 1967) и бронзе (СП 1958 и СП 1965) на светским првенствима.

Његов старији брат био је један од најбољих шведских хокејаша Ханс Еберг, познат по надимку Стевелн у шведским спортским круговима, због чега су Карла Јерана често називали и Малим Стевелном ().

Види још 
 Репрезентација Шведске у хокеју на леду
 Хокеј на леду на Зимским олимпијским играма 1964.
 ХК Јургорден

Референце

Спољашње везе 

 
 Олимпијска статистика на сајту -{sports-reference.com}-
 Биографија на сајту Олимпијског комитета Шведске

Рођени 1938.
Шведски хокејаши на леду
Хокејаши на леду на Зимским олимпијским играма 1960.
Шведски олимпијци на Зимским олимпијским играма 1960.
Хокејаши на леду на Зимским олимпијским играма 1964.
Шведски олимпијци на Зимским олимпијским играма 1964.
Освајачи медаља на Зимским олимпијским играма 1964.
Хокејаши на леду на Зимским олимпијским играма 1968.
Шведски олимпијци на Зимским олимпијским играма 1968.
Освајачи олимпијских медаља у хокеју на леду
Освајачи сребрних олимпијских медаља за Шведску